
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Συμπλήρωση - τροποποίηση των Αποφάσεων Γενικού 
Γραμματέα Δημοσίων Εσόδων ΠΟΑ 1274/27.12.2013 
και ΠΟΑ 1275/27.12.2013 (Β' 3398) περί Αποδεικτι¬ 
κού Ενημερότητας και περί Βεβαίωσης οφειλής 

άρθρου 12 Ν. 4174/2013 (Α' 170), όπως ισχύει. 1 

Καθιέρωση κατ’ εξαίρεση από την εφαρμογή της 
πενθήμερης εργασίας, τα Σαββατοκύριακα και 
τις εξαιρέσιμες ημέρες των Ληξιαρχείων όλων 
των Δημοτικών Ενοτήτων του Δήμου Ιωαννιτών 


Νομού Ιωαννίνων για το έτος 2014. 2 

Καθορισμός ανώτατου ορίου επιτρεπόμενων ημε¬ 
ρών κίνησης εκτός έδρας υπαλλήλων του Δήμου 
Πρεσπών, Περιφερειακής Ενότητας Φλώρινας.... 3 
Καθορισμός ωραρίου εργασίας υπηρεσιών του Δή¬ 
μου Πατρέων σε 24ωρη και 12ωρη βάση - Εξαίρεση 

από την εφαρμογή της πενθημέρου εργασίας. 4 

Έγκριση υπερωριακής απασχόλησης υπαλλήλων της 
Διεύθυνσης Ανάπτυξης της Περιφερειακής Ενό¬ 
τητας Χαλκιδικής της Περιφέρειας Κεντρικής 
Μακεδονίας. 5 


ΑΠΟΦΑΣΕΙ Σ 

Αριθμ. ΠΟΑ. 1065 ( 1 ) 


Συμπλήρωση - τροποποίηση των Αποφάσεων Γενικού 
Γραμματέα Δημοσίων Εσόδων ΠΟΑ 1274/27.12.2013 
και ΠΟΑ 1275/27.12.2013 (Β' 3398) περί Αποδεικτικού 
Ενημερότητας και περί Βεβαίωσης οφειλής άρθρου 
12 Ν. 4174/2013 (Α' 170), όπως ισχύει. 

Ο ΓΕΝΙΚΟΣ ΓΡΑΜΜΑΤΕΑΣ ΔΗΜΟΣΙΩΝ ΕΣΟΔΩΝ 
ΤΟΥ ΥΠΟΥΡΓΕΙΟΥ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 12, του Ν. 4174/2013 (Α' 
170), «Φορολογικές διαδικασίες και άλλες διατάξεις», 
όπως ισχύουν. 

2. Τις διατάξεις της υποπαραγράφου Ε2 του Ν. 4093/ 
2012 περί σύστασης θέσης Γ ενικού Γ ραμματέα Δημο¬ 
σίων Εσόδων (Α' 222). 


3. Τις διατάξεις της παρ. 1 του άρθρου 4 «Μεταβίβαση 
αρμοδιοτήτων, ανάθεση καθηκόντων και εξουσιοδότηση 
υπογραφής» του Ν. 4174/2013 (Α' 170), όπως ισχύουν. 

4. Τις διατάξεις του άρθρου 83 του ν.δ. 356/1974 (Α' 90) 
Κ.Ε.Δ.Ε, όπως ισχύουν. 

5. Την Απόφαση Γενικού Γραμματέα Δημοσίων Εσό¬ 
δων ΠΟΑ 1274/27.12.2013 (Β' 3398 περί αποδεικτικού 
ενημερότητας άρθρου 12 Ν. 4174/2013 - Α' 170 και την 
Απόφαση Γενικού Γραμματέα Δημοσίων Εσόδων ΠΟΑ 
1275/27.12.2013 Β' 3398 περί βεβαίωσης οφειλής άρθρου 
12 Ν. 4174/2013 - (Α' 170). 

6. Την Πράξη του Υπουργικού Συμβουλίου αρ. 1 της 
16.1.2013 (τ.Υ.Ο.Δ.Δ. 18). «Επιλογή και Διορισμός Γ ενικού 
Γ ραμματέα Δημοσίων Εσόδων». 

7. Το γεγονός ότι από την απόφαση αυτή δεν προκα- 
λείται δαπάνη σε βάρος του κρατικού προϋπολογισμού, 
αποφασίζουμε: 

1. Στην περίπτωση α. της παραγράφου 1 του άρθρου 
1 της Απόφασης Γενικού Γραμματέα Δημοσίων Εσό¬ 
δων ΠΟΑ 1274/27.12.2013, Β' 3398 , μετά από τις λέξεις 
«στην κείμενη νομοθεσία,» προστίθενται οι λέξεις «από 
Δημοσίους Υπολόγους και από αυτούς που ενεργούν 
πληρωμές με εντολή ή εξουσιοδότηση των ανωτέρω». 

2. Στην περίπτωση α. της παραγράφου 1 του άρθρου 
1 της Απόφασης Γ ενικού Γ ραμματέα Δημοσίων Εσόδων 
ΠΟΑ 1274/27.12.2013, Β' 3398, προστίθεται εδάφιο ως 
εξής : «Τίτλοι πληρωμής που εξοφλούνται με ποσό κάτω 
των χιλίων πεντακοσίων (1.500) ευρώ συμψηφίζονται με 
τυχόν οφειλές των δικαιούχων, εφόσον συντρέχουν οι 
προϋποθέσεις του άρθρου 83 του ν.δ. 356/1974 - Α' 90 
(Κ.Ε.Δ.Ε.), όπως ισχύει». 

3. Στην περίπτωση ε. της παραγράφου 1 του άρθρου 
1 της Απόφασης Γενικού Γραμματέα Δημοσίων Εσό¬ 
δων ΠΟΑ 1274/27.12.2013, Β' 3398, οι λέξεις του πρώτου 
εδαφίου «του Δημοσίου Τομέα» αντικαθίστανται από 
τις λέξεις «της περίπτωσης α. του παρόντος άρθρου». 

4. Η περίπτωση α. της παραγράφου 1 του άρθρου 3 
της Απόφασης Γ ενικού Γ ραμματέα Δημοσίων Εσόδων 
ΠΟΑ 1274/27.12.2013, Β' 3398 αντικαθίσταται ως εξής: 

«α. να μην έχει συνολικές ληξιπρόθεσμες βασικές 
οφειλές άνω των τριάντα (30) ευρώ βεβαιωμένες στη 
Φορολογική Διοίκηση. Εφόσον, υφίστανται συνολικές 
βασικές ληξιπρόθεσμες οφειλές άνω του προαναφε- 
ρόμενου ποσού βεβαιωμένες στη Φορολογική Διοίκηση 

ο αϊτών πρέπει να τις έχει τακτοποιήσει κατά νόμιμο 
τρόπο με αναστολή είσπραξης ή με ρύθμιση τμηματικής 
καταβολής, και» 

5. Η περίπτωση β. της παραγράφου 1 του άρθρου 3 της 
Απόφασης Γενικού Γραμματέα Δημοσίων Εσόδων ΠΟΑ 
1274/27.12.2013, Β' 3398 αντικαθίσταται και προστίθεται 
περίπτωση γ ως ακολούθως: 

«β. να έχει υποβάλει τις δηλώσεις της τελευταίας 
πενταετίας, ήτοι δηλώσεις φορολογίας εισοδήματος, 
εκκαθαριστικές φόρου προστιθέμενης αξίας και τις πε¬ 
ριοδικές δηλώσεις ΦΠΑ, που έπονται της τελευταίας 
εκκαθαριστικής και που η προθεσμία υποβολής τους 
έχει λήξει ένα μήνα πριν την ημερομηνία αίτησης έκ¬ 
δοσης του αποδεικτικού ενημερότητας. 

γ. Στις περιπτώσεις που, στα πλαίσια ελέγχου, 
διαπιστωθεί ότι δεν έχουν υποβληθεί δηλώσεις Φόρου 
Μισθωτών Υπηρεσιών (Φ.Μ.Υ.), Ενιαίου Φόρου Ιδιοκτη¬ 
σίας Ακινήτων (ΕΝ.Φ.Ι.Α.), Φόρου Ακίνητης Περιουσίας 
(Φ.Α.Π.) και Στοιχείων Ακινήτων της τελευταίας πενταε¬ 
τίας, καταχωρείται εντολή δέσμευσης του αποδεικτικού 
ενημερότητας στο πληροφοριακό σύστημα ΤΑΧΙ3, η 
οποία αίρεται μετά την υποβολή των δηλώσεο)ν ή όταν 
η σχετική υποχρέωση δεν υφίσταται πλέον». 

6. Η παράγραφος 1 του άρθρου 5 της Απόφασης Γ ενι¬ 
κού Γ ραμματέα Δημοσίων Εσόδων ΠΟΑ 1274/27.12.2013, 
Β' 3398 αντικαθίσταται ως ακολούθως: 

«Το αποδεικτικό ενημερότητας χορηγείται υποχρεω¬ 
τικά ηλεκτρονικά κατόπιν αιτήσεως του ενδιαφερομέ¬ 
νου και αν αυτό δεν είναι εφικτό, τότε χορηγείται από 
οποιαδήποτε Δ.Ο.Υ. ή Ελεγκτικό Κέντρο.» 

7. Το στοιχείο ε. της παραγράφου 2 του άρθρου 5 της 
Απόφασης Γ ενικού Γ ραμματέα Δημοσίων Εσόδων ΠΟΑ 
1274/27.12.2013, Β' 3398, αντικαθίσταται ως εξής: 

«ε. στην περίπτωση ύπαρξης συνολικών βεβαιωμένων 
οφειλών άνω των (30) ευρώ, και το ακίνητο το οποίο θα 
μεταβιβαστεί ή επί του οποίου θα συσταθεί εμπράγματο 
δικαίωμα με τον αριθμό ταυτότητας ακινήτου (Α.Τ.ΑΚ) 
εφόσον υφίσταται, εάν το αποδεικτικό ζητείται για με¬ 
ταβίβαση ακινήτου ή σύσταση εμπραγμάτου δικαιώ¬ 
ματος επ’ αυτού και τα στοιχεία του τίτλου πληρωμής 
ή οποιοδήποτε στοιχείο ταυτοποιεί τη συγκεκριμένη 
πληρωμή, εάν ζητείται για είσπραξη χρημάτων». 

8. Το στοιχείο στ. της παραγράφου 2 του άρθρου 5 
της Απόφασης Γ ενικού Γ ραμματέα Δημοσίων Εσόδων 
ΠΟΑ 1274/27.12.2013, Β' 3398, απαλείφεται. 

9. Στην παράγραφο 3 του άρθρου 5 της Απόφασης Γ ε¬ 
νικού Γ ραμματέα Δημοσίων Εσόδων ΠΟΑ 1274/27.12.2013, 
Β' 3398 προστίθενται εδάφια ως ακολούθως: 

«Τα Γραφεία Εξυπηρέτησης Φορολογουμένων (Γ.Ε.Φ.) 
του Υπουργείου Οικονομικών λαμβάνουν και παραδί¬ 
δουν το αποδεικτικό ενημερότητας στον αιτούντα ή σε 
νόμιμα εξουσιοδοτημένο εκπρόσωπο του, ύστερα από 
σχετική αίτηση του, για να το χρησιμοποιήσει για τις 
πράξεις και τις συναλλαγές που αυτό απαιτείται. Στις 
περιπτώσεις που δεν είναι δυνατή η χορήγηση του ηλε¬ 
κτρονικά, ή που απαιτείται υπογραφή του αποδεικτικού 
από Προϊστάμενο Δ.Ο.Υ. ή Ελεγκτικού Κέντρου, δύνανται 
να παραλαμβάνουν και να αποστέλλουν την αίτηση του 
ενδιαφερομένου σε Δ.Ο.Υ., μέσω τηλεομοιοτυπίας. Το 
αποδεικτικό ή η βεβαίωση οφειλής κατά περίπτωση, 
εφόσον συντρέχουν οι προϋποθέσεις χορήγησης του, 
αποστέλλονται ταχυδρομικά στο Γ.Ε.Φ. και παραδίδο- 
νται στον ενδιαφερόμενο». 


10. Στην παράγραφο 2 περίπτωση α. του άρθρου 6 
της Απόφασης Γενικού Γραμματέα Δημοσίων Εσόδων 
ΠΟΑ 1274/27.12.2013, Β' 3398, οι υποπεριπτώσεις ϋ) και 
ιϋ) αναριθμούνται σε ίϋ) και ίν) αντιστοίχως, η υποπερί¬ 
πτωση ί) αντικαθίσταται, και προστίθεται περίπτωση ϋ) 
ως ακολούθως: 

«ί) Για είσπραξη χρημάτων από φορείς Κεντρικής Κυ¬ 
βέρνησης. 

ϋ) Γ ια είσπραξη χρημάτων από φορείς του Δημοσίου 
(πλην Κεντρικής Κυβέρνησης).» 

11. Η περιπτώσεις β. και γ. της παραγράφου 2 του 
άρθρου 6 της Απόφασης Γ ενικού Γ ραμματέα Δημοσίων 
Εσόδων ΠΟΑ 1274/27.12.2013, Β' 3398, αντικαθίστανται 
ως ακολούθως: 

«β. Στα αποδεικτικά μηνιαίας ισχύος που εκδίδονται 
για μεταβίβαση ακινήτου ή σύσταση εμπράγματου δι¬ 
καιώματος επ’ αυτού, το ακίνητο το οποίο θα μετα¬ 
βιβαστεί ή επί του οποίου θα συσταθεί εμπράγματο 
δικαίωμα με τον αριθμό ταυτότητας ακινήτου (Α.Τ.ΑΚ) 
εφόσον υφίσταται. Στην περίπτωση ύπαρξης συνολικών 
βεβαιωμένων οφειλών έως και τριάντα (30) ευρώ, δεν 
απαιτείται η αναγραφή του ακινήτου. 

γ. Στα αποδεικτικά μηνιαίας ισχύος που εκδίδονται με 
τον όρο της παρακράτησης για είσπραξη χρημάτων, τα 
στοιχεία του τίτλου πληρωμής ή οποιοδήποτε στοιχείο 
ταυτοποιεί τη συγκεκριμένη πληρωμή». 

12. Η παράγραφος 7 του άρθρου 6 της Απόφασης Γ ε¬ 
νικού Γ ραμματέα Δημοσίων Εσόδων ΠΟΑ 1274/27.12.2013, 
Β' 3398 αντικαθίσταται ως ακολούθως: 

«7. Το αποδεικτικό ενημερότητας που εκδίδεται ηλε¬ 
κτρονικά φέρει ηλεκτρονική αποτύπωση της υπογραφής 
του Γ ενικού Γ ραμματέα Δημοσίων Εσόδων ή του εξου¬ 
σιοδοτούμενου από αυτόν οργάνου. Αυτό που χορηγεί¬ 
ται από τις Δ.Ο.Υ., αν είναι δίμηνης ισχύος, ή μηνιαίας 
που χορηγείται για κάθε νόμιμη χρήση, πλην είσπραξης 
χρημάτων και πλην μεταβίβασης ακινήτων, εκδίδεται 
κατ’ εξουσιοδότηση του Γενικού Γραμματέα Δημοσίων 
Εσόδων από οποιοδήποτε υπάλληλο οποιοσδήποτε 
Δ.Ο.Υ., και. αν είναι μηνιαίας ισχύος και χορηγείται για 
είσπραξη χρημάτων ή για μεταβίβαση ακινήτου, από 
τον Προϊστάμενο οποιοσδήποτε Δ.Ο.Υ.. Αν υφίστανται 
οφειλές σε αναστολή ή το αποδεικτικό εκδίδεται με 
τον όρο της παρακράτησης για είσπραξη χρημάτων 
ή το αποδεικτικό εκδίδεται για μεταβίβαση ακινήτου 
και υφίστανται ληξιπρόθεσμες ρυθμισμένες οφειλές, 
απαιτείται έγκριση από τον αρμόδιο Προϊστάμενο για 
την επιδίωξη της είσπραξης της οφειλής υπηρεσίας, ο 
οποίος ορίζει και το ποσοστό παρακράτησης επί του 
αποδεικτικού, όπου απαιτείται». 

13. Στην περίπτωση α. της παραγράφου 2 του άρθρου 
7 της Απόφασης Γενικού Γραμματέα Δημοσίων Εσόδιον 
ΠΟΑ 1274/27.12.2013, Β' 3398 προστίθενται εδάφια ως 
εξής: 

«Ειδικότερα στις περιπτώσεις ϊ) ύπαρξης συνολικής βα¬ 
σικής βεβαιωμένης ρυθμισμένης οφειλής μικρότερης των 
πέντε χιλιάδων (5.000) ευρώ και ϋ) ύπαρξης στοιχείων για 
άλλες απαιτήσεις (περιοδικές ή εφάπαξ) για την είσπραξη 
των οποίων είναι υποχρεωτική η προσκόμιση αποδεικτι¬ 
κού ενημερότητας, τα ανωτέρω κατώτατα όρια ποσοστών 
παρακράτησης ορίζονται στο δέκα τοις εκατό (10%). 

Σε κάθε περίπτωση το ποσοστό παρακράτησης πρέπει 
να αντιστοιχεί τουλάχιστον στην κάλυψη τριών (3) δό¬ 
σεων της τηρούμενης ρύθμισης/ρυθμίσεων που έπονται 

της ημερομηνίας κατάθεσης του αιτήματος χορήγησης 
του αποδεικτικού, εφόσον οι εναπομένουσες δόσεις 
είναι έως και δώδεκα (12). Άλλως, εάν οι εναπομένου¬ 
σες δόσεις της τηρούμενης ρύθμισης/ρυθμίσεων είναι 
περισσότερες των δώδεκα (12) το κατώτερο ποσοστό 
παρακράτησης πρέπει να αντιστοιχεί τουλάχιστον στην 
κάλυψη πέντε (5) δόσεων της τηρούμενης ρύθμισης/ 
ρυθμίσεων που έπονται της ημερομηνίας κατάθεσης του 
αιτήματος χορήγησης του αποδεικτικού. Σε αντίθετη 
περίπτωση και εφόσον η παρακράτηση δεν επαρκεί για 
την κατά περίπτωση κάλυψη των ως άνω δόσεων, το 
ποσοστό παρακράτησης αναπροσαρμόζεται ανάλογα». 

14. Η παράγραφος 2 του άρθρου 8 της Απόφασης Γε¬ 
νικού Γραμματέα Δημοσίων Εσόδων ΠΟΑ 1274/27.12.2013, 
Β' 3398. αντικαθίσταται ως εξής: 

«2. Όταν εκδίδεται αποδεικτικό ενημερότητας για 
μεταβίβαση ακινήτου με τον όρο της παρακράτησης, 
το παρακρατούμενο ποσό θα πρέπει να αποδοθεί στο 
Δημόσιο από τον συμβολαιογράφο εντός τρων (3) 
ημερών από την κατάρτιση του συμβολαίου. Ειδικά, α) 
στην περίπτωση κατά την οποία ο αγοραστής είναι 
αρχή του Δημοσίου Τομέα ή το τίμημα προβλέπεται να 
καταβληθεί με χορήγηση δανείου από αναγνωρισμένη 
στην Ελλάδα τράπεζα ή άλλο πιστωτικό ίδρυμα, τότε 
ο όρος αυτός αναγράφεται υποχρεωτικά στο συμβό¬ 
λαιο μεταβίβασης, και η Αρχή ή το Πιστωτικό Ίδρυμα 
υποχρεούται να αποδώσει το παρακρατούμενο ποσό 
μέσα σε τρεις ημέρες από την πρώτη εκταμίευση του 
ποσού και όχι αργότερα από δύο μήνες από την ημε¬ 
ρομηνία σύνταξης του συμβολαίου, β) στην περίπτωση 
τμηματικής εξόφλησης του τιμήματος αναγράφεται στο 
συμβόλαιο ο όρος εκχώρησης του συνόλου του τιμή¬ 
ματος και έως το ύψος του παρακρατούμενου ποσού 
στο Δημόσιο καθώς και η παρακράτηση της κυριότητας 
του ακινήτου στον πωλητή μέχρι τη συνολική απόδοση 
του παρακρατούμενου ποσού στο Δημόσιο. Το ποσό 
της παρακράτησης αποδίδεται στο Δημόσιο από τον 
Συμβολαιογράφο εντός τριών ημερών από την ημερο¬ 
μηνία καταβολής της εκάστοτε δόσης, το δε σύνολο 
του παρακρατούμενου ποσού όχι πέραν του έτους από 
την κατάρτιση του συμβολαίου. 

Γενικώς, εάν για οιοδήποτε λόγο δεν εκπληρωθούν 
οι όροι παρακράτησης και απόδοσης του παρόντος 
άρθρου, και οι οποίοι έχουν αναγραφεί επί του απο¬ 
δεικτικού, θεωρείται ότι το συμβόλαιο μεταβίβασης 
καταρτίσθηκε χωρίς την προσκόμιση αποδεικτικού 
ενημερότητας. Ο τελευταίος αυτός όρος αναγράφεται 
υποχρεωτικά στο συμβόλαιο μεταβίβασης». 

15. Το άρθρο 10 της Απόφασης Γ ενικού Γ ραμματέα Δη¬ 
μοσίων Εσόδων ΠΟΑ 1274/27.12.2013, Β' 3398, καταργείται. 

16. Το άρθρο 2 της Απόφασης Γενικού Γραμματέα 
Δημοσίων Εσόδων ΠΟΑ 1275/27.12.2013, Β' 3398 αντικα¬ 
θίσταται ως ακολούθως: 

«Η βεβαίωση οφειλής, έχει διάρκεια ισχύος ενός μήνα 
από την έκδοση της. Υπογράφεται, κατ’ εξουσιοδότη¬ 
ση του Γενικού Γραμματέα Δημοσίων Εσόδων, από 
τον Προϊστάμενο οποιοσδήποτε Δ.Ο.Υ. ή Ελεγκτικού 
Κέντρου ή της Επιχειρησιακής Μονάδας Είσπραξης, 
εφόσον εκδίδεται για είσπραξη χρημάτων και από τον 
αρμόδιο Προϊστάμενο για την επιδίωξη της είσπραξης 
της οφειλής υπηρεσίας (Δ.Ο.Υ. ή Ελεγκτικού Κέντρου ή 
της Επιχειρησιακής Μονάδας Είσπραξης), όταν εκδίδε- 
ται για μεταβίβαση ακινήτου ή σύσταση εμπραγμάτου 


δικαιώματος επ’ αυτού. Σε περίπτωση αρμοδιότητας 
περισσότερων της μιας υπηρεσιών, υπογράφεται από 
τον Προϊστάμενο μιας εξ αυτών κατόπιν συνεννόησης 
με τους υπολοίπους». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Φεβρουάριου 2014 

Ο Γ ενικός Γ ραμματέας 
Δημοσίων Εσόδων 
ΘΕΟΧΑΡΗΣ ΘΕΟΧΑΡΗΣ 

-♦- 

Αριθμ. 9680/2372 (2) 

Καθιέρωση κατ’ εξαίρεση από την εφαρμογή της πεν¬ 
θήμερης εργασίας, τα Σαββατοκύριακα και τις εξαι¬ 
ρέσιμες ημέρες των Ληξιαρχείων όλων των Δημοτι¬ 
κών Ενοτήτων του Δήμου Ιωαννιτών Νομού Ιωαννίνων 
για το έτος 2014. 

Η ΓΕΝΙΚΗ ΓΡΑΜΜΑΤΕΑΣ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗΣ ΗΠΕΙΡΟΥ - ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις των άρθρων 1,214,225,238 και 280 παρ.Ι. 
του Ν. 3852/2010 «Νέα Αρχιτεκτονική της Αυτοδιοίκησης 
και της Αποκεντρωμένης Διοίκησης - Πρόγραμμα Καλ¬ 
λικράτης» (ΦΕΚ 87/τ.Α'/7-6-2010), όπως ισχύουν. 

2. Τις διατάξεις του άρθρου 8 παρ.4ββ) του Π.Δ.141/2010 
(ΦΕΚ 234/Α'/27-12-2010) «Οργανισμός της Αποκεντρωμέ¬ 
νης Διοίκησης Ηπείρου - Δυτικής Μακεδονίας». 

3. Τ ις διατάξεις του άρθρου 90 του «Κώδικα νομοθεσί¬ 
ας για την Κυβέρνηση και τα κυβερνητικά όργανα» που 
κυρώθηκε με το Π.Δ. 63/2005 (ΦΕΚ 98 Α'), που αφορούν 
τον έλεγχο των δαπανών που προκαλούν οι κανονιστι¬ 
κές διοικητικές πράξεις. 

4. Τ ις διατάξεις των άρθρων 36, 48, 171 και 176 του 
Ν. 3584/2007 «Κώδικας Κατάστασης Δημοτικών και Κοι¬ 
νοτικών Υπαλλήλων (ΦΕΚ 143/τ.Α'/28-6-2007)», όπως 
ισχύουν. 

5. Τις διατάξεις του Ν. 3469/2006 (ΦΕΚ 90/τ.Α'/2006), 
όπως ισχύουν. 

6. Τις διατάξεις του άρθρου 16 του Ν. 3205 /2003 (ΦΕΚ 
297/τ.Α'/2003), όπως ισχύουν. 

7. Τις διατάξεις του άρθρου 20 του Ν. 4024/2011(ΦΕΚ 
226/Α'/2011), όπως αυτές αντικαταστάθηκαν με τις όμοι¬ 
ες της παρ.Ι του άρθρου 45 του Ν. 4071/2012 (ΦΕΚ 85/ 
τ.Α'/2012) και ισχύουν. 

8. Την αριθμ. 38/2014 απόφαση του Δημοτικού Συμβου¬ 
λίου του εν λόγω Δήμου, περί καθιέρωσης κατ’ εξαίρεση 
από την εφαρμογή της πενθήμερης εργασίας και λει¬ 
τουργίας των Ληξιαρχείων όλων των Δ.Ε. του Δήμου κατά 
τις Κυριακές, τις εξαιρέσιμες ημέρες, για το έτος 2014. 

9. Το γεγονός ότι, επιβάλλεται η καθιέρωση κατ’ εξαί¬ 
ρεση από την εφαρμογή της πενθήμερης εργασίας των 
Ληξιαρχείων του ανωτέρω Δήμου λόγω της ιδιοτυπίας 
των συνθηκών λειτουργίας και των αυξημένων αναγκών 
των καταχώρηση ληξιαρχικών πράξεων θανάτου, κατά τα 
Σαββατοκύριακα, έκδοση αδειών τέλεσης ταφής κ.λπ.) και 

10. Την αριθμ. 14507/1704/17-2-2014 βεβαίωση της αρμό¬ 
διας οικονομικής υπηρεσίας, ότι υπάρχει εξασφαλισμένη 
πίστωση στον προϋπολογισμό του ανωτέρω Δήμου, για 
το σκοπό αυτό, αποφασίζουμε: 

Εγκρίνουμε την καθιέρωση κατ’ εξαίρεση από την 
εφαρμογή της πενθήμερης εργασίας και τη λειτουργία 

των Ληξιαρχείων όλων των Δημοτικών Ενοτήτων του Δή¬ 
μου Ιωαννιτών, κατά τα Σαββατοκύριακα και τις εξαιρέ¬ 
σιμες ημέρες για το έτος 2014, λόγω της ιδιοτυπίας των 
συνθηκών λειτουργίας των και των αυξημένων αναγκών 
των (καταχώρηση ληξιαρχικών πράξεων θανάτου, κατά 
τα Σαββατοκύριακα, έκδοση αδειών τέλεσης ταφής κ.λπ.), 
όπως ειδικότερα αναφέρονται στην αριθμ. 38/2014 από¬ 
φαση του Δημοτικού Συμβουλίου του ανωτέρω Δήμου. 

Κάλυψη Δαπάνης: 

Από την απόφαση αυτή, προκαλείται δαπάνη σε βά¬ 
ρος του προϋπολογισμού του Δήμου Ιωαννιτών οικ. 
έτους 2014 ύψους: 11.500,00 ευρώ, στον Κ.Α.10.6012.201 
και 2.000,00 ευρώ, στον Κ.Α. 10.6022.200, ανάλογη δε 
δαπάνη προκαλείται για τα επόμενα έτη σε βάρος των 
ίδιων κωδικών του προϋπολογισμού του Δήμου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 24 Φεβρουάριου 2014 

Η Γενική Γραμματέας 
Αποκεντρωμένης Διοίκησης 
ΒΑΣΙΛΙΚΗ ΕΥΤΑΞΑ 
-♦- 

Αριθμ. 5315/360 (3) 

Καθορισμός ανώτατου ορίου επιτρεπόμενων ημερών κί¬ 
νησης εκτός έδρας υπαλλήλων του Δήμου Πρεσπών, 
Περιφερειακής Ενότητας Φλώρινας. 

Η ΓΕΝΙΚΗ ΓΡΑΜΜΑΤΕΑΣ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗΣ ΗΠΕΙΡΟΥ- ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 280 του Ν. 3852/2010 «Νέα 
Αρχιτεκτονική της Αυτοδιοίκησης και της Αποκεντρω¬ 
μένης Διοίκησης-Πρόγραμμα-Καλλικράτης» (ΦΕΚ 87/ 
τ.Α'/7-6-2010). 

2. Τις διατάξεις του Π.Δ 141/2010 «Οργανισμός της Απο¬ 
κεντρωμένης Διοίκησης Ηπείρου- Δυτικής Μακεδονίας» 
(ΦΕΚ 234/τ.Α'/27-12-2010). 

3. Τ ις διατάξεις του Ν. 2685/1999 (ΦΕΚ Α' 35) «Κάλυψη 
δαπανών μετακινούμενων υπαλλήλων εντός και εκτός 
Επικράτειας και άλλες διατάξεις». 

4. Τις διατάξεις του άρθρου 9 του Ν. 3833/2010 (ΦΕΚ 
40/τ.Α7ΐ5-3-2010) «Προστασία της Εθνικής Οικονομίας- 
Επείγοντα μέτρα για την αντιμετώπιση της δημοσιο¬ 
νομικής κρίσης». 

5. Τις διατάξεις του Ν. 2738/1999 (ΦΕΚ Α' 180) «Συλλο¬ 
γικές διαπραγματεύσεις στην Δημόσια Διοίκηση, μονιμο¬ 
ποιήσεις συμβασιούχων αορίστου χρόνου και άλλες δια¬ 
τάξεις» και ιδιαίτερα το άρθρο 25 που με την παράγραφο 
6 αυτού ορίζεται ότι αντί των Κ.Υ.Α της παραγράφου 3 
του άρθρου 2 του Ν. 2685/1999 εκδίδεται αντίστοιχη από¬ 
φαση του αρμόδιου Γενικού Γραμματέα Περιφέρειας (νυν 
Αποκεντρωμένης Διοίκησης, προκειμένου για υπαλλή¬ 
λους που υπηρετούν στις Περιφέρειες και στους Δήμους. 

6. Το υπ’ αριθ. 474/04-02-2014 έγγραφο του Δήμου 
Πρεσπών με το οποίο ζητείται ο καθορισμός του ανώτα¬ 
του ορίου επιτρεπόμενων ημερών κίνησης εκτός έδρας 
υπαλλήλων του Δήμου για συμμετοχή σε σεμινάρια, 
συσκέψεις εκτός Δήμου, υποστήριξη Ευρωπαϊκών προ¬ 
γραμμάτων, διεκπεραίωση υποθέσεων του Δήμου κ.λπ. 

7. Την υπ’ αριθ. 475/05-02-2014 Βεβαίωση του Δήμου 
Πρεσπών, περί βεβαίωσης ύπαρξης των απαιτούμενων 
πιστώσεων για την κάλυψη δαπάνης που θα προκληθεί, 
αποφασίζουμε: 


Καθορίζουμε το ανώτατο ετήσιο όριο επιτρεπόμενων 
ημερών κίνησης εκτός έδρας για το έτος 2014 για δέκα 
(10) υπαλλήλους του Δήμου Πρεσπών, Περιφερειακής 
Ενότητας Φλώρινας ως εξής: 

- Για έναν (1) υπάλληλο κλάδου ΠΕ Επιστημονικό συ¬ 
νεργάτη, σε εξήντα (60) ημέρες. 

- Για έναν (1) υπάλληλο κλάδου ΤΕ Ηλεκτρολόγων 
Μηχανικών, σε εξήντα (60) ημέρες. 

- Για έναν (1) υπάλληλο κλάδου ΤΕ Τοπογράφων Μη¬ 
χανικών, σε εξήντα (60) ημέρες. 

- Για έναν (1) υπάλληλο κλάδου ΤΕ Πολιτικών Μηχα¬ 
νικών, σε εξήντα (60) ημέρες. 

- Για δύο (2) υπαλλήλους κλάδου ΤΕ Λογιστών, σε 
είκοσι (20) ημέρες. 

- Για τέσσερις (4) υπαλλήλους ΔΕ Διοικητικών, σε 
είκοσι (20) ημέρες. 

Δεν επιτρέπεται ο ετήσιος συμψηφισμός των κατά 
μήνα ημερών. 

Από την παρούσα απόφαση προκαλείται δαπάνη σε 
βάρος του προϋπολογισμού του Δήμου Πρεσπών οικονο¬ 
μικού έτους 2014, ύψους 8.070,70 € ευρώ και θα βαρύνει 
τους ΚΑ 10.6422.00, 10.6422.01, 10.6422.02, 10.6422.03, η 
οποία δαπάνη βεβαιώνεται με την υπ’ αριθμ. 475/05.02.2014 
Βεβαίωση του Ειδικού Ταμείου Δήμου Πρεσπών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κοζάνη, 26 Φεβρουάριου 2014 
Η Γ ενική Γ ραμματέας 
Αποκεντρωμένης Διοίκησης 
ΒΑΣΙΛΙΚΗ ΕΥΤΑΞΑ 
-♦- 

Αριθμ. 21835/2101 (4) 

Καθορισμός ωραρίου εργασίας υπηρεσιών του Δήμου 
Πατρέων σε 24ωρη και 12ωρη βάση - Εξαίρεση από 
την εφαρμογή της πενθημέρου εργασίας. 

Ο ΓΕΝΙΚΟΣ ΓΡΑΜΜΑΤΕΑΣ 

ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΠΕΛΟΠΟΝΝΗΣΟΥ, 
ΔΥΤΙΚΗΣ ΕΛΛΑΔΑΣ ΚΑΙ ΙΟΝΙΟΥ 

Έχοντας υπόψη: 

1. Τις διατάξεις των άρθρων 36 § 3 και 6 του Ν. 3584/ 
2007 «Κώδικας Καταστάσεως Προσωπικού Οργανισμών 
Τοπικής Αυτοδιοίκησης» καθώς και τις όμοιες της από 
31/7/2009 «Ειδικής Συλλογικής Σύμβασης Εργασίας για 
την ρύθμιση των όρων και των συνθηκών απασχόλησης 
των εργαζομένων με σχέση εργασίας δημοσίου δικαίου 
των Ο.Τ.Α. Α' βαθμού και των Ν.Π.Δ.Δ. αυτών». 

2. Τις διατάξεις του άρθρου 280 του Ν. 3852/2010 (ΦΕΚ 
87/07.06.2010 τ.Α'): «Νέα Αρχιτεκτονική της Αυτοδιοίκησης 
και της Αποκεντρωμένης Διοίκησης - Πρόγραμμα Καλλι¬ 
κράτης» και του άρθρου 8 § Α4ββ του Π.Δ.139/2010 (ΦΕΚ 
232/27.12.2010 τ.Α') Οργανισμός της Αποκεντρωμένης 
Διοίκησης Πελοποννήσου, Πατρέων Ελλάδας και Ιονίου. 

3. Τις διατάξεις του άρθρου 90 του «Κώδικα νομοθεσί¬ 
ας για την Κυβέρνηση και τα Κυβερνητικά όργανα» που 
κυρώθηκε με το άρθρο πρώτο του Π.Δ. 63/2005 (ΦΕΚ 98 
Α'/2005) για τον έλεγχο των δαπανών που προκαλούν 
οι κανονιστικές διοικητικές πράξεις. 

4. Τις αριθ. 18490/2.11.2007 και 28104/7906/1.6.2009 προ¬ 
ηγούμενες αποφάσεις του Γ.Γ. της Περιφέρειας Δυτικής 
Ελλάδας (ΦΕΚ 2171 τ.Β'/9.11.2007 και ΦΕΚ 1167 τ.Β'/16.6.2009 
αντίστοιχα), περί καθορισμού λειτουργίας υπηρεσιών του 
Δήμου Πατρέων σε 12ωρη και 24ωρη βάση, 

5. Την αρίθμ. 644/2013 απόφαση του Δημοτικού Συμ¬ 
βουλίου του Δήμου Πατρέων , με την οποία αποφασί- 
ζεται η εξαίρεση από την εφαρμογή της πενθημέρου 
εργασίας και ο καθορισμός ωραρίου εργασίας του τμή¬ 
ματος Ληξιαρχείου του Δήμου 12ωρη βάση. 

6. Την αρίθμ. 68/2014 απόφαση του Δημοτικού Συμβου¬ 
λίου του Δήμου Πατρέων, με την οποία αποφασίζεται η 
εξαίρεση από την εφαρμογή της πενθημέρου εργασίας 
και ο καθορισμός ωραρίου εργασίας του Αυτοτελές 
Γραφείου Πολιτικής Προστασίας και του τμήματος 
Διαχείρισης Υλικού. 

7. Το γεγονός ότι, λόγω της ιδιαιτερότητας και της 
ιδιοτυπίας των συνθηκών λειτουργίας των παραπάνω 
αναφερόμενων υπηρεσιών του Δήμου, επιβάλλεται η 
εξαίρεση από τη πενθήμερη εργασία και η λειτουργία 
σε 24ωρη και 12ωρη βάση, αποφασίζουμε: 

Για την καλύτερη και αποτελεσματικότερη λειτουργία 
των υπηρεσιών του Δήμου Πατρέων, συμπληρώνουμε τις 
αριθ. 18490/2-11-2007 και 28104/7906/1-6-2009 προηγού¬ 
μενες αποφάσεις του Γ.Γ. της Περιφέρειας Δυτικής Ελ¬ 
λάδας (ΦΕΚ 2171 Τ.Β79.11.2007 και ΦΕΚ 1167 τ.Β'/16.6.2009 
αντίστοιχα), περί καθορισμού λειτουργίας υπηρεσιών 
του Δήμου Πατρέων σε 12ωρη και 24ωρη βάση και εξαι¬ 
ρούμε από την εφαρμογή της πενθημέρου εργασίας και 
καθιερώνουμε την λειτουργία αυτών ως εξής: 

Α. Την καθιέρωση 12ωρου ωραρίου λειτουργίας κάθε 
Παρασκευή στο Τμήμα Ληξιαρχείου της Δ/νσης Εξυ¬ 
πηρέτησης Πολιτών για την τέλεση των πολιτικών γό¬ 
μων καθώς και λειτουργία τα Σάββατα, τις Κυριακές 
και Αργίες για τη δήλωση γεγονότων θανάτων και την 
σύνταξη ληξιαρχικών πράξεων θανάτου σύμφωνα με 
τις διατάξεις του Ν. 344/76 όπως τροποποιήθηκαν και 
ισχύουν με τις όμοιες του άρθρου 4 του Ν. 4144/13 και 
σύμφωνα με τις απαιτήσεις του Πληροφορικού Συστή¬ 
ματος Διαχείρισης Ληξιαρχικών Πράξεων. 

Το προσωπικό του Τμήματος που θα συμμετέχει στις 
ανωτέρω ρυθμίσεις κατά κατηγορία, κλάδο και ειδικό¬ 
τητα έχει ως εξής: 

Προσωπικό Δημοσίου Δικαίου 
Κατηγορία ΔΕ 

Ένας (1) υπάλληλος - που ασκεί καθήκοντα Ληξιάρχου 
Ένας (1) υπάλληλος ΔΕ Διοικητικού 
Προσωπικό Ιδιωτικού Δικαίου Αορίστου Χρόνου 
Κατηγορία ΔΕ 

Ένας (1) υπάλληλος ΔΕ Διοικητικού 
Β. Την καθιέρωση 24ωρου ωραρίου λειτουργίας σε 
βάρδιες στο Αυτοτελές Γ ραφείο Πολιτικής Προστασίας 
για όλες τις ημέρες του έτους, καθώς και λειτουργία 
τα Σάββατα, τις Κυριακές και Αργίες για τη αντιμε¬ 
τώπιση εκτάκτων αναγκών από φυσικά φαινόμενα και 
καταστροφές. 

Το προσωπικό του Γ ραφείου που θα συμμετέχει στην 
ανωτέρω ρύθμιση κατά κατηγορία, κλάδο και ειδικότητα 
έχει ως εξής: 

Προσωπικό Δημοσίου Δικαίου 
Κατηγορία ΤΕ 

Ένας (1) υπάλληλος ΤΕ Μηχανικών Πολιτικών Έργων 
Υποδομής 

Ένας (1) υπάλληλος ΤΕ Μηχανικών Πολιτικών Δομικών 
Έργων 

Ένας (1) υπάλληλος ΤΕ Μηχανικών Ηλεκτρολογίας 
Προσωπικό Ιδιωτικού Δικαίου Ορισμένου Χρόνου 
Τέσσερις (4) ΔΕ Οδηγοί 


Δύο (2) ΔΕ Χειριστές Μηχανημάτων Έργων 
Τέσσερις (4) ΥΕ Εργάτες Πυρασφάλειας 
Γ. Στο Τμήμα Διαχείρισης Υλικού της Δ/νσης Οικονο¬ 
μικών Υπηρεσιών: 

1) Την καθιέρωση 24ωρου ωραρίου λειτουργίας σε 
τρεις (3) βάρδιες καθώς και λειτουργία τα Σάββατα, τις 
Κυριακές και Αργίες για όλο το έτος στην αποθήκη με 
έδρα τον ΧΥΤΑ που υποστηρίζει με ανταλλακτικά την 
Δ/νση Καθαριότητας Ανακύκλωσης και Μηχανολογικού 
Εξοπλισμού 

2) Την καθιέρωση 24ωρου ωραρίου λειτουργίας σε 
τρεις (3) βάρδιες καθώς και λειτουργία τα Σάββατα, 
τις Κυριακές και Αργίες από τον Οκτώβριο έως και τον 
Μάιο κάθε έτους και 12ωρου ωραρίου λειτουργίας σε 
δύο (2) βάρδιες καθώς και λειτουργία τα Σάββατα, τις 
Κυριακές και Αργίες από τον Ιούνιο έως τον Σεπτέμ¬ 
βριο κάθε έτους στις αποθήκες με έδρες α) στο παλιό 
εργοστάσιο του Λαδόπουλου και β) στη οδό Θούριας 
που υποστηρίζουν το Τμήμα Αυτεπιστασίας Κοινόχρη¬ 
στων Χώρων, Κτιρίων και Ηλεκτροφωτισμού της Δ/νσης 
Αρχιτεκτονικού Έργου - Η/Μ. 

3) Την καθιέρωση 24ωρου ωραρίου λειτουργίας σε 
τρεις (3) βάρδιες, καθώς και λειτουργία τα Σάββατα, 
τις Κυριακές και Αργίες για τα χρονικά διαστήματα 
από 1 Δεκεμβρίου έως 10 Ιανουάριου, από 20 Απριλίου 
έως 10 Μάίου και από 1 Ιουνίου έως 30 Σεπτεμβρίου 
και 12ωρου ωραρίου λειτουργίας σε βάρδιες καθώς και 
λειτουργία τα Σάββατα, τις Κυριακές και Αργίες για 
τα υπόλοιπα χρονικά διαστήματα του έτους πλην των 
ανωτέρω οριζομένων στην αποθήκη με έδρα το φυτώ¬ 
ριο που υποστηρίζει το Τμήμα Πρασίνου της Δ/νσης 
Περιβάλλοντος, Ενέργειας και Πρασίνου. 

Το προσωπικό του Τμήματος που θα υποστηρίζει τις 
συγκεκριμένες αποθήκες, σε ακολουθία της λειτουργίας 
των υποστηριζόμενων Δ/νσεων, κατά κατηγορία, κλάδο 
και ειδικότητα έχει ως εξής: 

Προσωπικό Δημοσίου Δικαίου 
Κατηγορία ΔΕ 

Ένας (1) υπάλληλος ΔΕ Τεχνικός (Ηλεκτρολόγων) 

Τρείς (3) υπάλληλοι ΔΕ Διοικητικού 
Ένας (1) υπάλληλος ΔΕ Πληροφορικής 
Ένας (1) υπάλληλος ΔΕ Οδηγών 
Κατηγορία ΥΕ 

Ένας (1) υπάλληλος ΥΕ Εργατών Υπονόμων 
Προσωπικό Ιδιωτικού Δικαίου Αορίστου Χρόνου 
Κατηγορία ΠΕ 

Ένας (1) υπάλληλος ΠΕ Στελέχη Προγραμμάτων 
Κατηγορία ΤΕ 

Ένας (1) υπάλληλος ΤΕ Τεχνολόγων Γεωπονίας 
Κατηγορία ΥΕ 

Ένας (1) ΥΕ Εργατών Αποθηκάριων 
Ένας (1) ΥΕ Εργατών Ηλεκτροφωτισμού 
Ένας (1) ΥΕ Εργατών Γ ενικών Καθηκόντων 
Τόσο η λειτουργία της ανωτέρω υπηρεσίας με εξαι¬ 
ρέσεις σε βάρδιες 24ωρης και 12ωρης λειτουργίας, για 
όλες τις ημέρες του μήνα συμπεριλαμβανομένων των 
Κυριακών και εξαιρέσιμων ημερών του έτους, όσο και η 
απασχόληση του συνόλου ή μέρους του αναφερόμενου 
προσωπικού σε αυτές θα καθορίζεται με ευθύνη της 
Δημοτικής Αρχής και των προϊσταμένων της διεύθυνσης 
και τμήματος με γνώμονα κάθε φορά τις υπηρεσιακές 
ανάγκες εντός των νομίμων ημερήσιων και εβδομαδι¬ 
αίων ορίων απασχόλησης. 

Για την εργασία του Σαββάτου (ημέρα ανάπαυσης) 
δεν θα χορηγείται αμοιβή αλλά θα παρέχεται αναπλη¬ 
ρωματική ημέρα ανάπαυσης σε άλλη εργάσιμη ημέρα 
εντός της προσεχούς εβδομάδας σύμφωνα με τις υπη¬ 
ρεσιακές ανάγκες, για το αναφερόμενο στην αρ. 68/2014 
απόφαση, προσωπικό. 

Το προσωπικό ιδιωτικού δικαίου ορισμένου χρόνου 
που προσλαμβάνεται για την κάλυψη εκτάκτων ανα¬ 
γκών, τηρουμένων των διατάξεων της εργατικής νομο¬ 
θεσίας, θα απασχολείται σύμφωνα με τις υπηρεσιακές 
ανάγκες στις καθορισμένες βάρδιες λειτουργίας του 
κάθε τμήματος. 

Η αμοιβή του προσωπικού για την απασχόληση του 
κατά τις νυχτερινές ώρες, τις Κυριακές και τις εξαιρέσι¬ 
μες ημέρες- αργίες, θα είναι κάθε φορά η προβλεπόμενη 
από την ισχύουσα νομοθεσία. 

Κατά τα λοιπά ισχύουν οι αριθμ. 18490/2-11-2007 
και 28104/7906/1-6-2009 προηγούμενες αποφάσεις 
του Γ.Γ. της Περιφέρειας Δυτικής Ελλάδας (ΦΕΚ 2171 
τ.Β79.11.2007 και ΦΕΚ 1167 τ.Β7ΐ6-6-2009 αντίστοιχα). 

Από την παρούσα απόφαση, σύμφωνα με τις αρίθμ. 
45/783/12-2-2014 και 37/3-2-2014 βεβαιώσεις της οικονο¬ 
μικής υπηρεσίας του Δήμου προκαλείται δαπάνη στον 
προϋπολογισμό έτους 2014 του Δήμου Πατρέων από 
την απασχόληση του προσωπικού κατά την νύχτα, τις 
Κυριακές και Αργίες το ύψος της οποίας υπολογίζεται 
σε ετήσια βάση ως εξής: 

α) για το Τμήμα Ληξιαρχείου της Δ/νσης Εξυπηρέ¬ 
τησης Πολιτών ποσό 2.200 περίπου σε βάρος των ΚΑ 
10-6012.00000,10-6022.00000,10-6051.00000,10-6052, 

β) για το Αυτοτελές Γραφείο Πολιτικής Προστασί¬ 
ας ποσό 16.400,00 ευρώ περίπου σε βάρος του ΚΑ 
10.6012.00000, ποσό 1.000,00 ευρώ περίπου σε βάρος 
του ΚΑ 10.6051.00000, ποσό 3.000,00 ευρώ περίπου σε 
βάρος του ΚΑ 10 6022. 00000 και 200,00 ευρώ περίπου 
σε βάρος του ΚΑ 10.6052.00000, 

γ) για το Τμήμα Διαχείρισης Υλικού ποσό 6.900,00 
ευρώ περίπου σε βάρος του ΚΑ 10.6012.00000, ποσό 
450,00 ευρώ περίπου σε βάρος του ΚΑ 10.6051.00000, 
ποσό 3.400,00 ευρώ περίπου σε βάρος του ΚΑ 10.6022 
και ποσό 1.050,00 ευρώ περίπου σε βάρος του ΚΑ 
10.6052.00000 του προϋπολογισμού έτους 2014 του 
Δήμου Πατρέων, ανάλογη δαπάνη προκαλείται για τα 
επόμενα έτη και θα προβλεφθούν αντίστοιχες πιστώσεις 
στους προϋπολογισμούς του Δήμου Πατρέων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 26 Φεβρουάριου 2014 
Ο Γ ενικός Γ ραμματέας 
Αποκεντρωμένης Διοίκησης 
ΓΕΩΡΓΙΟΣ ΔΙΔΑΣΚΑΛΟΥ 

-♦- 

Αριθμ. Γ/ΟΙΚ/886 (5) 

Έγκριση υπερωριακής απασχόλησης υπαλλήλων της Δι¬ 
εύθυνσης Ανάπτυξης της Περιφερειακής Ενότητας 
Χαλκιδικής της Περιφέρειας Κεντρικής Μακεδονίας. 

Ο ΠΕΡΙΦΕΡΕΙΑΡΧΗΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1) Το Ν. 3852/2010 άρθρο 186 (ΦΕΚ 87/7-6-2010 τ.Α') 
«Νέα Αρχιτεκτονική της Αυτοδιοίκησης και της Αποκέ¬ 
ντρωσης Διοίκησης - Πρόγραμμα Καλλικράτης». 


2) Το Π.Δ. 133/2010 (ΦΕΚ 226/27-12-10 τ.Α') Οργανισμός 
της Περιφέρειας Κεντρικής Μακεδονίας. 

3) Την με αρ. πρωτ. 1064/07-01-2013 Απόφαση Γενικού 
Γραμματέα Αποκεντρωμένης Διοίκησης Μακεδονίας- 
Θράκης, «Επικύρωση εκλογής νέου Περιφερειάρχη Κε¬ 
ντρικής Μακεδονίας» 

4) Την αριθμ 220043(4139)05-11-2013 (ΦΕΚ 2871/τ.Β7 
12-11-2013) Απόφαση του Περιφερειάρχη Κεντρικής Μα¬ 
κεδονίας, περί «Τροποποίησης και συμπλήρωσης της με 
αριθμ. 106297(23 50)/20-03-2013 απόφασης του Περιφε¬ 
ρειάρχη Κεντρικής Μακεδονίας (ΦΕΚ 686/τ.Β'/26.03.2013) 
περί εξουσιοδότησης υπογραφής εγγράφων, αποφά¬ 
σεων και άλλων πράξεων «ΜΕ ΕΝΤΟΛΗ ΠΕΡΙΦΕΡΕΙ¬ 
ΑΡΧΗ», στους Προϊσταμένους Γενικών Διευθύνσεων, 
Διευθύνσεων, Τμημάτων και Γ ραφείων της Περιφέρειας 
Κεντρικής Μακεδονίας.». 

5) Το άρθρο 3 του Ν. 3103/03 (ΦΕΚ 23/Α729-1-03) 
με το οποίο μεταβιβάζεται η αρμοδιότητα του ελέγ¬ 
χου Μέτρων και Σταθμών στις Δ/νσεις Εμπορίου των 
Νομαρχιακών Αυτοδιοικήσεων. 

6) Το άρθρο 8 του Π.Δ. 524/78 «περί κωδικοποιήσεως 
σε ενιαίο κείμενο των ισχυουσών διατάξεων των ανα- 
φερομένων στην εισαγωγή στην Ελλάδα του Διεθνούς 
Συστήματος Μέτρων και Σταθμών». 

7) Το άρθρο 43 Ν. 4177/2013 (ΦΕΚ 173/08-08-2013 τ.Α') 
«Κανόνες ρύθμισης της αγοράς προϊόντων και της πα¬ 
ροχής υπηρεσιών και άλλες διατάξεις» (Λοιπές ρυθμί¬ 
σεις αρμοδιότητας Υπουργείου Ανάπτυξης και Ανταγω¬ 
νιστικότητας - έλεγχοι οργάνων μέτρησης - έσοδα των 
τελών περιοδικού ελέγχου). 

8) Την Φ2-2312/20-12-2012 (ΦΕΚ Β' 3460/28-12-2012) 
Απόφαση του Υφυπουργού του Υπουργείου Ανάπτυξης, 
Ανταγωνιστικότητας, Υποδομών Μεταφορών και Δικτύ¬ 
ων σχετικά με τη διεξαγωγή του Περιοδικού Ελέγχου 
Μέτρων και Σταθμών. 

9) Το Φ2-1895/25-10-2012 έγγραφο της Δ/νσης Με¬ 
τρολογίας του Υπουργείου Ανάπτυξης σχετικά με τον 
έλεγχο των βυτιοφόρων μεταφοράς και διανομής πε¬ 
τρελαίου θέρμανσης. 

10) Το άρθρο 20 του Ν. 4024/2011 (ΦΕΚ 226 Α'/27.10.2011) 
«Μισθολογικές ρυθμίσεις». 

11) Το Ν. 2738/1999 άρθρο 25 παρ. 7 (ΦΕΚ 180/09.09.1999 
τ.Α') «Συλλογικές Διαπραγματεύσεις στη Δημόσια Διοί¬ 
κηση μονιμοποιήσεις συμβασιούχων αορίστου χρόνου 
και άλλες διατάξεις». 

12) Το γεγονός ότι είναι εξασφαλισμένη η πίστωση που 
απαιτείται για την πληρωμή συγκεκριμένης δαπάνης 
που ανέρχεται στο ποσό των 5.400,00 €. 

13) Τις υπηρεσιακές ανάγκες που προκύπτουν για 
τη διενέργεια των μετρολογικών ελέγχων 2014, από 
την εφαρμογή του Ν. 4177/2013 (εφαρμογή άρθρου 43), 
αποφασίζουμε: 

1. Εγκρίνουμε για το έτος 2014 την καθιέρωση υπερω- 
ριακής εργασίας μέχρι της 22ας βραδινής ώρας για 5 
υπαλλήλους της Διεύθυνσης Ανάπτυξης της Π. Ε. Χαλ¬ 
κιδικής της Περιφέρειας Κεντρικής Μακεδονίας. 

2. Έργο των παραπάνω υπαλλήλων που θα εργασθούν 
υπερωριακά είναι η διενέργεια αρχικού, περιοδικού και 
εκτάκτου ελέγχου Μέτρων και Σταθμών, λοιπών με- 
τρολογικών ελέγχων, καθώς και ο έλεγχος των βυτι¬ 
οφόρων αυτοκινήτων μεταφοράς και διανομής υγρών 
καυσίμων για την προστασία του καταναλωτικού κοινού 
από τυχόν καταδολιεύσεις κατά τις παραδόσεις του 
πετρελαίου θέρμανσης. 

3. Ώρες μηνιαίας απασχόλησης κατά υπάλληλο μέχρι 
είκοσι (20). 

4. Αριθμός υπαλλήλων: 5. Μέγιστο μηνιαίο σύνολο 
ωρών (5x20)= 100 Ετήσιος συνολικός αριθμός ωρών: 
(10 μήνες χ 100) = 1.000, Απαιτούμενη δαπάνη: 5.400,00 €. 

5. Η δαπάνη θα καλυφθεί από τον ειδικό φορέα 0722 
ΚΑΕ 0511 της Διεύθυνσης Ανάπτυξης του Τμήματος 
Εμπορίου και Τουρισμού της Π. Ε. Χαλκιδικής της Περι¬ 
φέρειας Κεντρικής Μακεδονίας. 

6. Ο προϊστάμενος της Δ/νσης Ανάπτυξης της Π. Ε. 
Χαλκιδικής της Περιφέρειας Κεντρικής Μακεδονίας θα βε¬ 


βαιώσει την πραγματοποίηση της υπερωριακής απασχό¬ 
λησης καθώς και την εκτέλεση του αντίστοιχου έργου. 

7. Η απόφαση ισχύει από την ημέρα δημοσίευσης στην 
Εφημερίδα της Κυβερνήσεως και μέχρι 31-12-2014. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πολύγυρος, 26 Φεβρουάριου 2014 

Με εντολή Περιφερειάρχη 
Ο Προϊστάμενος της Γενικής Διεύθυνσης 
Ν. ΤΣΟΤΣΟΛΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοοιί ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή σά-Γοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλεςτις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ. 91 ·) 


Ηλεκτρονική Διεύθυνση: ήϋρ://νννννν.β 1 . 9 Γ - ε-σιαΐΙ: ννθόπΐ 3 δ 1 βΓ.β 1 @βί. 9 τ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 

*0200642 1403 1 40008 * - 















































































